CELEX: C2005/057/67
Language: et
Date: 2005-03-05 00:00:00
Title: Kohtuasi T-15/05: Wim De Waele 18. jaanuari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

5.3.2005   
            
            
               ET
            
            
               Euroopa Liidu Teataja
            
            
               C 57/40
            
         Wim De Waele 18. jaanuari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-15/05)
   (2005/C 57/67)
   Kohtumenetluse keel: hollandi
   Wim De Waele, asukoht Brugge (Belgia), esitas 18. jaanuaril 2005 Euroopa Ühenduse Esimese Astme Kohtusse hagi Siseturu Ühtlustamise Ameti (kaubamärgid ja tööstusdisainilahendused) vastu. Hagejat esindavad Paul Maeyaert ja Samuel Granata.
   Hageja palub esimese astme kohtul:
   
               —
            
            
               muuta Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 16. novembri 2004. aasta (asi R 820/2004-1) vaidlustatud otsus ja tühistada see osaliselt, nimelt selles osas, mis käsitleb tooteid klassist 18 nimetusega “vorstikestad lihatööstusele” või vähemalt selles osas, mis käsitleb tooteid nimetusega “lihatööstuses tarvitatavad vorstikestad tarbijatele, kes kasutavad neid oma kutsetegevuse raames”;
            
         
               —
            
            
               jätta kohtukulud Siseturu Ühtlustamise Ameti kanda.
            
         Õiguslikud alused ja peamised argumendid
   
               Asjaomane ühenduse kaubamärk:
            
            
               Pikliku kujuga, vasakule ja paremale keerduvate, teemandikujulisi geomeetrilisi mustreid moodustavate soontega ruumiline kaubamärk toodetele klassidest 18, 29 ja 30 – taotlus nr 3 050 531.
            
         
               Kontrollija otsus:
            
            
               Jätta taotlus rahuldamata.
            
         
               Apellatsioonikoja otsus:
            
            
               Jätta kaebus rahuldamata.
            
         
               Õiguslikud alused:
            
            
               Nõukogu määruse nr 40/94 (EÜ) artikli 7 lõike 1 punkti b rikkumine.